Podporu z projektu Zelená domácnostiam je možné využiť len na zariadenia, ktoré spĺňajú technické podmienky a sú zaregistrované v zozname oprávnených zariadení.
O zaregistrovanie do zoznamu oprávnených zariadení môže požiadať bezplatne každý, kto doloží všetky doklady potrebné na preukázanie splnenia všetkých relevantných technických podmienok.
Aké zariadenia sú podporované?
malé zariadenia na výrobu elektriny s výkonom do 10,8 kW
- fotovoltické panely
- veterné turbíny
zariadenia na výrobu tepla, ktoré pokrývajú potrebu energie v domácnosti
- slnečné kolektory
- kotly na biomasu
- tepelné čerpadlá
Predmet podpory inštalácie malých zariadení na využitie OZE je definovaný v dokumente Všeobecné podmienky na podporu využitia obnoviteľných zdrojov energie v domácnostiach. Príspevky pokrývajú náklady na samotné zariadenie aj cenu za kompletnú dodávku a montáž celého systému.